**Конспект за провеждане на изпит по**

Административно право

**I. Обща информация**

|  |  |
| --- | --- |
| Специалност | Право |
| Форма на обучение | Редовна |
| Вид на дисциплината | Задължителна |
| Водещ преподавател | доц. К. Пехливанов |
| Продължителност на учебния курс | Един семестър |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | 120 |

**II. Тематично съдържание на учебния курс**

**ОБЩА ЧАСТ**

*Общи въпроси*

1. Понятие за изпълнителна дейност. Осъществяване на изпълнителната дейност от органи на изпълнителната власт и други правни субекти (съсловни организации и др.)
2. Предмет, метод, система и източници на административното право.
3. Административноправни норми и административни правоотношения. Понятие за административен договор.
4. Административноправен статут на физическите лица. Български граждани и чужденци.
5. Административноправен статут на юридическите лица.

*Държавни органи – понятие и видове.*

1. Органи на изпълнителната власт- понятие, видове.
2. Централни органи на изпълнителната власт.
3. Административно-териториално устройство на България.
4. Териториални органи на изпълнителната власт. Местно самоуправление.
5. Държавна служба. Конфликт на интереси и противодействие на корупцията.

*Обща теория на административния акт и изискванията към него*

1. Понятие за административен акт.
2. Видове административни актове. Действие на административните актове.
3. Условия за законосъобразност на административните актове- компетентност.
4. Условия за законосъобразност на административните актове-материална законосъобразност и съответствие с целта на закона.
5. Условия за законосъобразност на административните актове- форма и спазване на производствените правила. Недействителност на административните актове – понятие и видове.

*Имуществена отговорност на държавата и общината за вреди, причинени от административни органи*

1. Материалноправна уредба на отговорността на държавата и общините за вреди от незаконосъобразни актове, действия и бездействия на администрацията. Отговорност при незаконосъобразни нормативни административни актове, действия и бездействия.

*Контрол върху изпълнителната дейност*

1. Способи за обезпечаване на законосъобразност и правилност в изпълнителната дейност.
2. Административен контрол – понятие и видове. Вътрешноведомствен и външноведомствен контрол.
3. Специализиран административен контрол.
4. Правораздавателен контрол върху администрацията. Системи на административно правораздаване. Прокурорски надзор върху администрацията.
5. Контрол на представителните органи. Правомощия на Омбудсмана и обществен посредник в сферата на изпълнителната дейност.
6. Проявления на участието на гражданското общество в изпълнителната дейност. Достъп до обществена информация.

*Административна принуда и административно наказване*

1. Административна принуда - понятие, видове. Принудителни административни мерки.
2. Административнонаказателна отговорност – понятие, приложно поле, съотношение с другите видове отговорност.
3. Административно нарушение. Административнонаказателно отговорни лица.
4. Административно наказание - понятие, видове. Имуществена санкция.

*Българско и Европейско административно право*

1. Съотношение между българското и европейското административно право. Значение на практиката на съда на ЕС. Препоръки на Съвета на министрите на Съвета на Европа.

**СПЕЦИАЛНА ЧАСТ**

1. Административноправен режим на земеделската и горската земя
2. Административноправен режим на защита на околната среда.
3. Управление на транспорта и пътищата.
4. Управление на съобщенията.
5. Управление на образованието.
6. Управление и устройство на териториите.
7. Управление на здравеопазването.
8. Управление на културата, спорта и туризма.
9. Управление в областта на обществения ред.
10. Управление в областта на отбраната и националната сигурност.
11. Управление в областта на правораздаването.
12. Управление в областта на външните отношения.
13. Управление в областта на енергетиката.
14. Административноправна уредба на публично-частното партньорство.
15. Административноправна уредба на обществени поръчки и концесиите.
16. Защитата на конкуренцията и потребителя. Държавна помощ.

**III. Материали за самостоятелна подготовка**

Основна литература:

1. Лазаров, К., Административно право, С., Фенея, 2000 г. или 2011 г. или Лазаров, К. Административно право и Административен процес, Фенея, 2003 г.
2. Дерменджиев, И., Костов, Д., Хрусанов, Д., Административно право на Република България, Обща част, С., Сиби, 2012 г., пето преработено и допълнено издание.
3. Сивков, Цв., Административно наказване, С., Софи-Р, 1998 г.
4. Цветан Сивков, Дарина Зиновиева, Георги Димитров, Емилия Панайотова, Райна Николова, Светла Янкулова, Галина Чернева, Капка Милчева. Административно право. Специална част. Сиби, 2015.

Допълнителна литература

1. Зиновиева, Д. – Компетентност на административните органи, Ciela, 2000
2. Лазаров, К., Изисквания за законосъобразност на административните актове, С., Фенея, 1999 г.
3. Лазаров, К., Недействителност на административните актове, С., Фенея, 2002 г., четвърто преработено и допълнено издани
4. Лазаров, К., Обвързана компетентност и оперативна самостоятелност, С., Фенея, 2000 г.
5. Лазаров, К., Принудителни административни мерки, С., 1981 г.
6. Балтаджиева, Р. и Тодоров, И. - Взаимодействие между европейското и българското административно право, Ciela, 2012
7. Пехливанов, К. Независимите административни органи при парламентарното управление, Ciela, 2016.
8. Къндева, Ем. и Йорданов, Б. – Правен режим на държавната служба, Ciela, 2002
9. Горанова, Ил., Христова, Н., Митрева П., Административно право. Обща част. Учебно помагало. УНСС, 2016 г.
10. Димитров, Д., Административно право, Обща част., Ciela, 2006.
11. Сивков, Цв., Основи на устройството на територията, курс лекции, С., Софи-Р, 2008 г.
12. Панайотова, Е., Достъп до обществена информация, С., Сиби, 2008 г.
13. Зиновиева, Д. – Компетентност на административните органи, Ciela, 2000
14. Лазаров, К., Изисквания за законосъобразност на административните актове, С., Фенея, 1999 г.

**IV. Изпитване и оценяване**

**1. Текущо оценяване**

В редовно обучение: провеждат се два колоквиума през семестъра. Всеки дава 25% от крайната оценка. Поне единият от колоквиумите е решаване на казус. Изпитът в сесията дава 50% от оценката.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

 Допустимо е студентът да отстъства на максимум 2 упражнения през семестъра.

**3. Форма и процедура на изпита**

Изпитът е писмен, с продължителност 1.5 часа. Развиват се два въпроса – един от обща, един от специална част на конспекта.

Преподавателят може да зададе точно въпроса от конспекта или само част(и) от него, по своя преценка.

Не е допустимо използване на учебни помагала и закони в каквато и да е писмена форма (печатна или електронна).

Преподавателят може да предостави на студентите подпечатани листове с изискване изпитните въпроси да се развиват само на такива листове.

На колоквиумите правилата за изпитване се определят във всеки конкретен случай. При решаване на казус може да се позволи използване на нормативни актове.

**4. Критерии за оценяване**

Оценяват се знанията на студента по въпросите, развити на лекции и онагледени с примери на упражненията. Всеки въпрос съставлява ½ от оценката.

След колоквиум асистентът представя своята оценка на титуляра, който утвърждава или коригира оценката.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.